text:
юридическо лице;
 д)
 контрагент, който е юридическо лице;
 е)
 предаващ отчета субект.
 2. Когато няма идентификационен код на правния субект, в отчета се посочва временен идентификационен код на субекта, който е определен на равнището на Съюза и който е:
 а)
 единен;
 б)
 неутрален;
 в)
 надежден;
 г)
 с отворен код;
 д)
 с възможност за допълнително разширяване;
 е)
 достъпен;
 ж)
 с възможност за ползване при разумни разходи;
 з)
 уреден от подходящи разпоредби за управление.
 3. Когато няма нито идентификационен код на правния субект, нито временен идентификационен код на субекта, в отчета се използва бизнес идентификационен код съгласно стандарта ISO 9362, ако има такъв.
 Член 4
 Идентификация на дериватите
 1. Във всеки отчет договорите за деривати се идентифицират чрез единен идентификационен код на продукта, който е:
 а)
 единен;
 б)
 неутрален;
 в)
 надежден;
 г)
 с отворен код;
 д)
 с възможност за допълнително разширяване;
 е)
 достъпен;
 ж)
 с възможност за ползване при разумни разходи;
 з)
 уреден от подходящи разпоредби за управление.
 2. Когато не съществува единен идентификационен код на продукта, във всеки отчет договорите за деривати се идентифицират чрез използване на комбинация от определения международен идентификационен номер на ценни книжа (ISIN номер) съгласно стандарта ISO 6166 или алтернативен идентификационен код на продукта и съответстващия код за класификация на финансовите инструменти (CFI код) съгласно стандарта ISO 10962.
 3. Когато не е възможно да се използва съчетанието по параграф 2, видът на деривата се определя по следния начин:
 а)
 класът на деривата се идентифицира като един от следните:
 i)
 дериват върху стоки;
 ii)
 дериват върху кредит;
 iii)
 дериват върху чуждестранна валута;
 iv)
 дериват върху капиталов инструмент;
 v)
 дериват върху лихвен процент;
 vi)
 друг.
 б)
 видът на деривата се идентифицира като един от следните:
 i)
 договори за разлики;
 ii)
 споразумения за форуърдния курс;
 iii)
 форуърдни договори;
 iv)
 фючърсни договори;
 v)
 опции;
 vi)
 суапи;
 vii)
 друг.
 в)
 при деривати, които не могат да бъдат отнесени към определен клас или вид, в отчета се посочва класът или видът, на който договорът за дериват най-много прилича по общото мнение на контрагентите.
 Член 5
 Начална дата на отчитането
 1. Договорите за деривати върху кредити и върху лихвени проценти се отчитат, както следва:
 а)
 до 1 юли 2013 г., когато за съответния клас деривати има регистриран преди 1 април 2013 г. регистър на трансакции съгласно член 55 от Регламент (ЕС) No 648/2012;
 б)
 90 дни след регистрацията на регистър на трансакции за съответния клас деривати съгласно член 55 от Регламент (ЕС) No 648/2012, когато за съответния клас деривати към 1 април 2013 г. включително няма регистриран регистър на трансакции;
 в)
 до 1 юли 2015 г., когато за съответния клас деривати няма регистриран до 1 юли 2015 г. регистър на трансакции съгласно член 55 от Регламент (ЕС) No 648/2012. Задължението за отчитане започва на тази дата, а договорите се отчитат пред ЕОЦКП съгласно член 9, параграф 3 от посочения регламент до регистрацията на регистър на трансакции за съответния клас деривати.
 2. Договорите за деривати извън посочените в параграф 1 се отчитат, както следва:
 а)
 до 1 януари 2014 г., когато за съответния клас деривати


text:
има регистриран преди 1 октомври 2013 г. регистър на трансакции съгласно член 55 от Регламент (ЕС) No 648/2012;
 б)
 90 дни след регистрацията на регистър на трансакции за съответния клас деривати съгласно член 55 от Регламент (ЕС) No 648/2012, когато за съответния клас деривати към 1 октомври 2013 г. включително няма регистриран регистър на трансакции;
 в)
 до 1 юли 2015 г., когато за съответния клас деривати няма регистриран до 1 юли 2015 г. регистър на трансакции съгласно член 55 от Регламент (ЕС) No 648/2012. Задължението за отчитане започва на тази дата, а договорите се отчитат пред ЕОЦКП съгласно член 9, параграф 3 от посочения регламент до регистрацията на регистър на трансакции за съответния клас деривати.
 3. Договорите за деривати, чието изпълнение не е било приключило към 16 август 2012 г. включително и все още не е приключило към началната дата на отчитането, се отчитат пред регистър на трансакции в срок от 90 дни от началната дата на отчитане за определен клас деривати.
 4. Договорите за деривати, които:
 а)
 са сключени преди 16 август 2012 г. и чието изпълнение не е приключило към 16 август 2012 г. включително, или
 б)
 които са сключени на или след 16 август 2012 г.,
 и чието изпълнение е приключило преди началната дата на отчитането, се отчитат пред регистър на трансакции в срок от 3 години от началната дата на отчитане за определен клас деривати.
 5. Началната дата на отчитането се отлага със 180 дни по отношение на информацията по член 3 от делегирания акт относно регулаторните технически стандарти за определяне на минимално изискваните данни за отчитане пред регистрите на трансакции съгласно член 9, параграф 5 от Регламент (ЕС) No 648/2012.
 Член 6
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 декември 2012 година.
 За Комисията
 Председател
 José Manuel BARROSO
 (1) Все още непубликувана в Официален вестник
 (2) ОВ L 201, 27.7.2012 г.
 (3) ОВ L 331, 15.12.2010 г., стр. 84.
 ПРИЛОЖЕНИЕ
 Таблица 1
 Данни за контрагентите
 Поле
 Форма
 Страни по договора
 1
 Дата и час на отчитането
 Формат за представяне на дата по ISO 8601/ формат за представяне на час като координирано универсално време (UTC).
 2
 Идентификационен код на контрагента
 Идентификационен код на правния субект (ИКПС) (20 буквено-цифрови знака), временен идентификационен код на субекта (20 буквено-цифрови знака), бизнес идентификационен код (BIC) (11 буквено-цифрови знака) или клиентски код (50 буквено-цифрови знака).
 3
 Идентификационен код на другия контрагент
 Идентификационен код на правния субект (ИКПС) (20 буквено-цифрови знака),
 временен идентификационен код на субекта (20 буквено-цифрови знака),
 бизнес идентификационен код (BIC) (11 буквено-цифрови знака) или
 клиентски код (50 буквено-цифрови знака).
 4
 Наименование на контрагента
 100 цифрено-буквени знака; не се попълва, когато е посочен идентификационен код на правния субект (ИКПС)
 5
 Седалище и адрес на контрагента
 500 цифрено-буквени знака; не се попълва, когато е посочен идентификационен код на правния субект (ИКПС)
 6
 Сектор на контрагента
 Класификация:
 А
 =

type: legislation

jurisdiction: EU


text:
животозастрахователно предприятие, лицензирано по Директива 2002/83/ЕО;
 С
 =
 кредитна институция, лицензирана по Директива 2006/48/ЕО;
 F
 =
 инвестиционен посредник, лицензиран по Директива 2004/39/ЕО;
 I
 =
 застрахователно предприятие, лицензирано по Директива 73/239/ЕИО;
 L
 =
 алтернативен инвестиционен фонд, управляван от ЛУАИФ, лицензирано или регистрирано по Директива 2011/61/ЕС;
 O
 =
 институция за професионално пенсионно осигуряване по смисъла на член 6, буква a) от Директива 2003/41/ЕО;
 R
 =
 презастрахователно предприятие, лицензирано по Директива 2005/68/ЕО;
 U
 =
 предприятие за колективно инвестиране в прехвърлими ценни книжа (ПКИПЦК) и неговото управляващо дружество, лицензирани по Директива 2009/65/ЕО;
 не се попълва, когато е посочен идентификационен код на правния субект (ИКПС), и в случаите на нефинансови контрагенти.
 7
 Финансов или нефинансов контрагент
 F=финансов контрагент, N=нефинансов контрагент.
 8
 Идентификационен код на брокера
 Идентификационен код на правния субект (ИКПС) (20 буквено-цифрови знака),
 временен идентификационен код на субекта (20 буквено-цифрови знака),
 бизнес идентификационен код (BIC) (11 буквено-цифрови знака) или клиентски код (50 буквено-цифрови знака).
 9
 Идентификационен код на отчитащия се субект
 Идентификационен код на правния субект (ИКПС) (20 буквено-цифрови знака),
 временен идентификационен код на субекта (20 буквено-цифрови знака),
 бизнес идентификационен код (BIC) (11 буквено-цифрови знака) или
 клиентски код (50 буквено-цифрови знака).
 10
 Идентификационен код на клиринговия член
 Идентификационен код на правния субект (ИКПС) (20 буквено-цифрови знака),
 временен идентификационен код на субекта (20 буквено-цифрови знака),
 бизнес идентификационен код (BIC) (11 буквено-цифрови знака) или
 клиентски код (50 буквено-цифрови знака).
 11
 Идентификационен код на ползващото се лице
 Идентификационен код на правния субект (ИКПС) (20 буквено-цифрови знака),
 временен идентификационен код на субекта (20 буквено-цифрови знака),
 бизнес идентификационен код (BIC) (11 буквено-цифрови знака) или
 клиентски код (50 буквено-цифрови знака).
 12
 Качество, в което се извършва трансакцията
 P=възложител, A=посредник.
 13
 Роля на контрагента
 B=купувач, S=продавач.
 14
 Трансакция с контрагент извън Европейското икономическо пространство
 Y=да, N=не.
 15
 Пряка връзка с търговската дейност или с финансовото управление
 Y=да, N=не.
 16
 Клирингов праг
 Y=над прага, N=под прага.
 17
 Пазарна оценка на договора
 До 20 цифрови знака във формат хххх,yyyy.
 18
 Валута на пазарната оценка на договора
 Код на валутата по ISO 4217, 3 буквени знака.
 19
 Дата на оценката
 Формат на датата по ISO 8601.
 20
 Час на оценката
 Формат на часа по координирано универсално време (UTC).
 21
 Вид на оценката
 M=пазарна оценка/ O=оценка по модел.
 22
 Обезпеченост
 U=необезпечен, PC= частично обезпечен, OC=едностранно обезпечен или FC=напълно обезпечен.
 23
 Портфейл от обезпечения
 Y=да, N=не.
 24
 Код на портфейла от обезпечения
 До 10 цифрови знака.
 25
 Стойност на обезпечението
 Посочва се общата стойност на предоставеното обезпечение; до 20 цифрови знака във формат хххх,yyyy.
 26
 Валута на стойността на обезпечението
 Посочва се валутата на стойността от поле 25; код на валутата по ISO 4217, 3 буквени знака.
 Таблица 2
 Общи данни
 Поле
 Форма
 Видове договори за деривати, за които се посочват данни
 Раздел 2a – Вид на договора
 Всички договори
 1
 Използвана класификация
 Идентифициране на използваната класификация:
 U= идентификационен код на продукта [по система, одобрена в Европа]
 E= временна класификация
 2
 Идентификационен код на продукт 1
 Когато за класификацията е посочено U
 идентификационен код на продукта, който трябва да бъде определен
 Когато за класификацията е посочено


text:
I
 международен идентификационен номер на ценни книжа (ISIN) или алтернативен идентификационен код на инструмента,
 12-значен буквено-цифров код
 Когато за класификацията е посочено Е:
 Клас на деривата
 CO
 =
 дериват върху стоки
 CR
 =
 дериват върху кредит
 CU
 =
 дериват върху валута
 EQ
 =
 дериват върху капиталов инструмент
 IR
 =
 дериват върху лихвен процент
 OT
 =
 друг
 3
 Идентификационен код на продукт 2
 Когато за класификацията е посочено U
 не се попълва
 Когато за класификацията е посочено I
 код за класификация на ценни книжа (CFI) — 6-значен буквен код
 Когато за класификацията е посочено Е:
 Вид на деривата
 CD
 =
 договор за разлики
 FR
 =
 споразумение за форуърдния курс
 FU
 =
 фючърсен договор
 FW
 =
 форуърден договор
 OP
 =
 опция
 SW
 =
 суап
 OT
 =
 друг
 4
 Базов актив
 международен идентификационен номер на ценни книжа (ISIN) (12 буквено-цифрови знака);
 идентификационен код на правния субект (ИКПС) (20 буквено-цифрови знака);
 временен идентификационен код на субекта (20 буквено-цифрови знака);
 идентификационен код на продукта (UPI) (трябва да бъде определен);
 B= кошница;
 I= индекс.
 5
 Условна валута 1
 Код на валутата по ISO 4217, 3 буквени знака.
 6
 Условна валута 2
 Код на валутата по ISO 4217, 3 буквени знака.
 7
 Валута на доставката
 Код на валутата по ISO 4217, 3 буквени знака.
 Раздел 2б – Подробни данни за трансакцията
 Всички договори
 8
 Идентификационен код на трансакцията
 До 52 буквено-цифрови знака.
 9
 Референтен номер на трансакцията
 Поле с до 40 буквено-цифрови знака
 10
 Място на изпълнение
 Идентификационен код на пазара по ISO 10383 — 4 буквени знака.
 В съответните случаи се посочва XOFF за допуснатите до търговия на регулиран пазар деривати, които се търгуват извънборсово, или XXXX за извънборсовите деривати.
 11
 Компресиране
 Y = ако договорът е резултат от компресиране; N= ако договорът не е резултат от компресиране.
 12
 Цена/процент
 До 20 цифрови знака във формат хххх,ууууу.
 13
 Изражение на цената
 Напр. код на валутата по ISO 4217, 3 буквени знака, процент.
 14
 Условна стойност
 До 20 цифрови знака във формат хххх,ууууу.
 15
 Множител на цената
 До 10 цифрови знака.
 16
 Количество
 До 10 цифрови знака.
 17
 Предварително плащане
 До 10 цифрови знака във формат хххх,ууууу за плащания, извършени от отчитащия се контрагент, и във формат хххх,ууууу за плащания, получени от отчитащия се контрагент.
 18
 Вид на доставката
 C=с парични средства, P=физическа доставка, O=по избор на контрагента.
 19
 Дата и час на изпълнението
 Формат за представяне на дата по ISO 8601/ формат за представяне на час като координирано универсално време (UTC).
 20
 Дата на влизане в сила
 Формат за представяне на дата по ISO 8601.
 21
 Падеж
 Формат за представяне на дата по ISO 8601.
 22
 Дата на приключване
 Формат за представяне на дата по ISO 8601.
 23
 Дата на сетълмент
 Формат за представяне на дата по ISO 8601.
 24
 Вид на рамковия договор
 Свободен текст, с обем до 50 знака, в който се посочва заглавието на използвания рамков договор, ако има такъв.
 25
 Версия на рамковия договор
 Година, xxxx.
 Раздел 2в – Ограничаване на риска / отчитане
 Всички договори
 26
 Дата и час на потвърждението


text:
Формат за представяне на дата по ISO 8601/ формат за представяне на час като координирано универсално време (UTC).
 27
 Вид на потвърждението
 Y=потвърдено не по електронен път, N=непотвърдено, E=потвърдено по електронен път.
 Раздел 2г - Клиринг
 Всички договори
 28
 Задължение за клиринг
 Y=да, N=не.
 29
 Клиринг извършен
 Y=да, N=не.
 30
 Дата и час на клиринга
 Формат за представяне на дата по ISO 8601/ формат за представяне на час като координирано универсално време (UTC).
 31
 Идентификационен код на централния контрагент
 Идентификационен код на правния субект (ИКПС) (20 буквено-цифрови знака) или — ако няма такъв — временен идентификационен код на субекта (20 буквено-цифрови знака), или — ако няма такъв — бизнес идентификационен код (BIC) (11 буквено-цифрови знака).
 32
 Вътрешногрупов
 Y=да, N=не.
 Раздел 2д – Лихвени проценти
 Деривати върху лихвени проценти
 33
 Фиксиран лихвен процент на компонент 1
 Цифрови знаци във формат хххх,ууууу.
 34
 Фиксиран лихвен процент на компонент 2
 Цифрови знаци във формат хххх,ууууу.
 35
 Брой дни с фиксиран лихвен процент
 Действителен брой дни/365, 30В/365 или друг
 36
 Периодичност на плащанията по компонента с фиксиран лихвен процент
 Множител — цяло число, съчетан с времеви период, за обозначаване на периодичността на плащанията между контрагентите, напр. 10D, 3M, 5Y.
 37
 Периодичност на плащанията по компонента с променлив лихвен процент
 Множител — цяло число, съчетан с времеви период, за обозначаване на периодичността на плащанията между контрагентите, напр. 10D, 3M, 5Y.
 38
 Периодичност на преразглеждането на променливия лихвен процент
 D= Множител — цяло число, съчетан с времеви период, за обозначаване на периодичността на плащанията между контрагентите, напр. 10D, 3M, 5Y.
 39
 Променлив лихвен процент на компонент 1
 Название на индекса, от който зависи променливият лихвен процент, напр. 3M Euribor (3-месечен Euribor).
 40
 Променлив лихвен процент на компонент 2
 Название на индекса, от който зависи променливият лихвен процент, напр. 3M Euribor (3-месечен Euribor).
 Раздел 2е – Чуждестранна валута
 Деривати върху валута
 41
 Валута 2
 Код на валутата по ISO 4217, 3 буквени знака.
 42
 Валутен курс 1
 До 10 цифрови знака във формат хххх,ууууу.
 43
 Форуърден валутен курс
 До 10 цифрови знака във формат хххх,ууууу.
 44
 База на валутния курс
 Напр. EUR/USD или USD/EUR.
 Раздел 2ж - Стоки
 Ако е посочен единен идентификационен код на продукта (ЕИКП), който съдържа цялата долупосочена информация, тези данни не се изискват, освен ако трябва да бъдат отчетени съгласно Регламент (ЕС) No 1227/2011.
 Деривати върху стоки
 Общи данни
 45
 Категория на стоката
 AG= селскостопански продукти
 EN= енергийни продукти
 FR= превозвани товари
 ME= метали
 IN= индекс
 EV= продукти, свързани с околната среда
 EX= екзотични продукти
 46
 Подробни сведения за вида на стоката
 Селскостопански стоки
 GO= зърнени и маслодайни култури
 DA= мляко и млечни продукти
 LI= селскостопански животни
 FO= горскостопанска продукция
 SO= Други селскостопански продукти като кафе, какао, захар и т.н. (softs)
 Енергийни продукти
 OI= нефт
 NG= природен газ
 CO= въглища
 EL= електроенергия
 IE= спредове между енергийни продукти (inter-energy)
 Метали
 PR= скъпоценни метали
 NP= нескъпоценни метали
 Околна среда
 WE= време
 EM= емисии
 Енергийни продукти
 47
 Място или зона на доставката
 Код по системата за идентифициране на енергийните продукти (EIC код), 16 буквено-цифрови знака.
 48


text:
Точка на взаимно свързване
 Свободен текст до 50 знака.
 49
 Вид на натоварването
 Повтарящ се раздел от полета 50—54 за идентифициране на профила на доставка на продукта в съответствие с периодите на доставка в рамките на деня;
 BL= базов (дневен) товар
 PL= върхов товар
 OP= извънвърхов товар
 BH= почасови блокове
 OT= друго
 50
 Начална дата и час на доставката
 Формат за представяне на дата по ISO 8601 / формат за представяне на час като координирано универсално време (UTC).
 51
 Крайна дата и час на доставката
 Формат за представяне на дата по ISO 8601 / формат за представяне на час като координирано универсално време (UTC).
 52
 Договорен капацитет
 Свободен текст до 50 знака.
 53
 Брой единици
 10 цифрови знака във формат хххх,ууууу.
 54
 Цена за количества за времеви интервали
 10 цифрови знака във формат хххх,ууууу.
 Раздел 2з - Опции
 Договори, съдържащи опция
 55
 Вид на опцията
 P=опция за продажба, C=опция за покупка.
 56
 Тип на опцията според начина на упражняването ѝ
 A=американски, B=бермудски, E=европейски, S=азиатски.
 57
 Цена на упражняване (максимална/минимална)
 До 10 цифрови знака във формат хххх,ууууу.
 Изменения на договора Раздел 2и -
 Всички договори
 58
 Вид на действието
 N= нов
 M= изменение
 E= грешка
 C= отмяна
 Z= компресиране
 V= актуализиране на оценката
 O= друго.
 59
 Подробни сведения за вида на действието
 Свободен текст до 50 знака.


text:
 12.3.2021
 BG
 Официален вестник на Европейския съюз
 L 85/190
 РЕГЛАМЕНТ ЗА ИЗПЪЛНЕНИЕ (ЕС) 2021/442 НА КОМИСИЯТА
 от 11 март 2021 година
 за извършване на износ на определени продукти при условие на представяне на разрешение за износ
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/479 на Европейския парламент и на Съвета от 11 март 2015 г. относно общите правила за износ (1), и по-специално член 6 от него,
 като има предвид, че:
 (1)
 На 30 януари 2021 г. Комисията прие Регламент за изпълнение (ЕС) 2021/111 на Комисията (2), съгласно който износът на ваксини срещу COVID-19, както и на активни вещества, включително основни и оперативни клетъчни банки, използвани за производството на такива ваксини, подлежи на представяне на разрешение за износ в съответствие с член 5 от Регламент (ЕС) 2015/479. Регламент за изпълнение (ЕС) 2021/111 се прилага за максимален период от шест седмици.
 (2)
 Производственият капацитет за ваксините срещу COVID-19 все още е в процес на изграждане и за някои производители на ваксини остава под обещаните количества, предназначени за Съюза въз основа на сключените с него предварителни споразумения за закупуване.
 (3)
 С оглед на критичното положение във връзка с ваксините срещу COVID-19 в Съюза, и по-специално на опасността ваксините, произведени или опаковани в Съюза, да бъдат изнасяни, особено за държави, които не са в уязвимо положение, в потенциално нарушение на договорните ангажименти, поети от фармацевтичната промишленост, е обосновано да се продължат защитните мерки за предотвратяване на недостига и забавените доставки на такива ваксини. Поради това е в интерес на Съюза да се остави в сила за ограничен период от време механизъм, с който да се гарантира, че към износа на ваксини срещу COVID-19, обхванати от сключени със Съюза предварителни споразумения за закупуване, се прилага изискването за представяне на предварително разрешение, за да се осигурят достатъчни доставки в Съюза в отговор на жизненоважното търсене, но без да се засягат международните ангажименти на Съюза в това отношение.
 (4)
 Разрешенията за износ следва да се издават от държавите членки, в които са произведени обхванатите от настоящия регламент продукти, доколкото съответният износ не представлява заплаха за непрекъснатите доставки на ваксините, необходими за изпълнение на предварителните споразумения за закупуване между Съюза и производителите на ваксини, що се отнася до обема на износа или други съответни обстоятелства. За да се гарантира координиран подход на равнището на Съюза, държавите членки следва предварително да поискат становището на Комисията и да вземат решение в съответствие с това становище.
 (5)
 Административните процедури за издаване на разрешенията за износ следва да се оставят на преценката на държавите членки, докато се прилага този временен механизъм.
 (6)
 Разрешението за износ може да обхваща няколко пратки за износ на ваксини и проби. За да се улесни административният процес, като същевременно се гарантира прозрачност, формулярът за разрешение следва да бъде опростен, като се даде възможност едно искане и един формуляр за разрешение да обхващат една доставка с пратки до множество крайни получатели в рамките на една и съща държава на получаване, които обаче да се освобождават от едно


text:
и също митническо учреждение на износ. За целите на митническия контрол митническото учреждение на износ следва да бъде посочено в разрешението.
 (7)
 За да се гарантира, че ситуацията се оценява редовно и за да се осигури прозрачност и последователност, държавите членки следва да предоставят информация на Комисията относно поисканите разрешения за износ и решенията си по тези искания. Комисията следва редовно да предоставя публичен достъп до тази информация, като се отчита поверителният ѝ характер.
 (8)
 Единният пазар на лекарствените продукти, както и техните вериги на доставка и дистрибуторските им мрежи са тясно интегрирани отвъд границите на Съюза. Такъв е по-специално случаят по отношение на съседните държави и икономики, държавите — членки на Европейската зона за свободна търговия, и Западните Балкани, които участват в процес на интеграция със Съюза. Изискването за разрешение за износ по отношение на ваксините срещу COVID-19 за тези държави би било контрапродуктивно поради тяхната близост и зависимост от доставките на ваксини от Съюза (повечето от тях не разполагат със собствен производствен капацитет за въпросните ваксини в достатъчни количества) и предвид факта, че ваксините са основен продукт, необходим за предотвратяване на по-нататъшното разпространение на пандемията. Поради това е целесъобразно тези държави да се освободят от прилагането на настоящия регламент.
 (9)
 Също така е целесъобразно да се освободят от изискването за разрешение за износ отвъдморските страни и територии, изброени в приложение II към Договора, Фарьорските острови, Андора, Сан Марино и Ватикана, както и териториите на държавите членки, които са изрично изключени от митническата територия, а именно Бюзинген, Хелголанд, Ливиньо, Сеута и Мелила, тъй като те са особено зависими от метрополните вериги на доставка на държавите членки, към които са прикрепени, или съответно от тези на съседните държави членки. Аналогично, износът за континенталния шелф на държава членка или за изключителната икономическа зона, посочена от държава членка съгласно Конвенцията на Организацията на обединените нации по морско право, следва да бъде освободен от прилагането на настоящия регламент.
 (10)
 Тъй като само износът от митническата територия на Съюза е обхванат, не е необходимо държавите, които са част от нея, да бъдат освободени, за да могат да получават неограничени доставки от територията на Съюза. Такъв е по-специално случаят с Княжество Монако (3).
 (11)
 Въз основа на принципа на международната солидарност износът с цел да се даде възможност за осъществяване на доставки при спешни хуманитарни ответни действия, износът за съоръженията на COVAX, и по-специално за държави с ниски и ниски средни доходи предвид на тяхната уязвимост и ограничен достъп до ваксини, износът на ваксини срещу COVID-19, закупени или доставени чрез COVAX, УНИЦЕФ и Панамериканската здравна организация (PAHO), предназначени за друга участваща в COVAX държава, както и износът на ваксини срещу COVID-19, закупени от държавите членки по силата на предварителни споразумения за закупуване на Съюза, и препродадени или дарени на трета държава, следва да се освободят от изискването за разрешение за износ.
 (12)
 Изискванията за предварително разрешение са от извънреден характер и следва да бъдат целенасочени и с ограничен срок на действие. С оглед на продължаващото съществуване на ограничаващи фактори във връзка с производството на ваксини


text:
и предвид на рисковете от забавяне на доставката на ваксини срещу COVID-19 в Съюза, както е посочено в съображения 2 и 3, механизмът под формата на разрешения за износ следва да продължи да се прилага за ограничен период от време.
 (13)
 Поради ограничената продължителност на мерките, предвидени в Регламент за изпълнение (ЕС) 2021/111, настоящият регламент следва да влезе в сила възможно най-скоро.
 (14)
 Мерките, предвидени в настоящия регламент, са в съответствие със становището на комитета, създаден с член 3, параграф 1 от Регламент (ЕС) 2015/479,
 ПРИЕ НАСТОЯЩИЯ РЕГЛАМЕНТ:
 Член 1
 Разрешение за износ
 1. За износа на следните стоки се изисква разрешение за износ, изготвено в съответствие с посочения в приложение I формуляр:
 а)
 ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV)), понастоящем класирани в код по КН 3002 20 10, независимо от тяхната опаковка;
 б)
 активни вещества, включително основни и оперативни клетъчни банки, използвани при производството на такива ваксини, понастоящем класирани в кодове по КН ex 2933 99 80, ex 2934 99 90, ex 3002 90 90 и ex 3504 00 90.
 2. За целите на настоящия Регламент „износ“ означава:
 а)
 износ на съюзни стоки под режим износ по смисъла на член 269, параграф 1 от Регламент (ЕС) No 952/2013 на Европейския парламент на Съвета (4);
 б)
 реекспорт на несъюзни стоки по смисъла на член 270, параграф 1 от посочения регламент, след като тези стоки са подложени на производствени операции, включително пълнене и опаковане в рамките на митническата територия на Съюза.
 3. Разрешението за износ се представя, когато стоките се декларират за износ и най-късно в момента на вдигането на стоките.
 4. Разрешението за износ се издава в писмен вид или чрез електронни средства от компетентните органи на държавата членка, в която са произведени обхванатите от настоящия регламент продукти. За целите на настоящия регламент производството включва пълненето и опаковането на ваксини. Ако стоките, обхванати от настоящия регламент, са произведени извън Съюза, разрешението за износ се издава от компетентните органи на държавата членка, където е установен износителят.
 5. В декларацията за износ или реекспорт се посочва броят на дозите (в случай на многодозови опаковки — броят на дозите за възрастни).
 6. Износът на обхванатите от настоящия регламент стоки се забранява, ако не се представи валидно разрешение за износ.
 7. Компетентният орган издава разрешение за износ, освен ако от гледна точка на обема или други съответни обстоятелства износът представлява заплаха за изпълнение на предварителните споразумения за закупуване, сключени от Съюза с производителите на ваксини.
 8. Разрешението за износ може да обхваща една доставка с повече от една пратка от стоки, посочени в параграф 1, при условие че всички пратки са предназначени за една и съща държава на получаване и са освободени от едно и също митническо учреждение на износ.
 9. За следния износ не се изисква разрешението за износ, предвидено в настоящия член:
 а)
 износът за Албания, Андора, Босна и Херцеговина, Фарьорските острови, Исландия, Косово (*1), Лихтенщайн, Черна гора, Норвегия, Северна Македония, Сан Марино, Сърбия, Швейцария, Ватикана, отвъдморските страни и територии, изброени в приложение


text:
II към Договора за функционирането на Европейския съюз, Бюзинген, Хелголанд, Ливиньо, Сеута и Мелила, Алжир, Армения, Азербайджан, Беларус, Египет, Грузия, Израел, Йордания, Ливан, Либия, Молдова, Мароко, Палестина ( (*2), Сирия, Тунис и Украйна;
 б)
 износът към държавите с ниски и средни доходи от списъка на предварителния пазарен ангажимент за ваксини срещу COVID-19 (COVAX AMC) ( (5);
 в)
 износът на стоки, закупени или доставени чрез COVAX, УНИЦЕФ и PAHO, с местоназначение във всяка друга участваща в COVAX държава;
 г)
 износът на стоки, закупени от държавите членки съгласно предварителните споразумения за закупуване на Съюза, и дарени или препродадени на трета държава;
 д)
 износът при спешни хуманитарни ответни действия;
 е)
 износът за съоръжения, разположени на континенталния шелф на държава членка или в изключителната икономическа зона, посочена от държава членка съгласно Конвенцията на Организацията на обединените нации по морско право.
 За износа по буква е) от първа алинея в декларацията за износ се предоставя информация за континенталния шелф или изключителната икономическа зона на държавата членка, в която трябва да се въведат стоките, обхванати от настоящия регламент, като се използва съответният допълнителен референтен код, определен в елемент от данни 2/3 в дял II, точка 2 от приложение Б към Регламент за изпълнение (ЕС) 2015/2447 на Комисията (6).
 Член 2
 Процедура
 1. Искането за разрешение за износ съдържа информацията по приложение I и приложимите допълнителни кодове по ТАРИК от приложение II. Освен това то съдържа и информация за броя на дозите ваксини за обхванатите от настоящия регламент стоки, разпределени в Съюза след 1 декември 2020 г., с разбивка по държави членки, както и информация за броя на дозите ваксини за обхванатите от настоящия регламент стоки, разпределени в Северна Ирландия след влизането в сила на Регламент за изпълнение (ЕС) 2021/111.
 2. Компетентните органи на държавите членки обработват исканията за издаване на разрешения за износ възможно най-бързо и приемат проект на решение не по-късно от два работни дни, считано от датата, на която заявителят им е представил цялата необходима информация. При изключителни обстоятелства и по надлежно обосновани причини този срок може да бъде удължен с още два работни дни.
 3. Компетентните органи на държавите членки незабавно уведомяват Комисията за искането и проекта на решението на следния електронен адрес:SANTE-PHARMACEUTICALS-B4@ec.europa.eu.
 4. Ако Комисията не е съгласна с проекта на решение, за който е уведомена от държава членка, тя отправя становище до компетентния орган в срок от един работен ден след получаване на уведомлението. Ако искането е непълно или неточно, този срок започва да тече от момента на представяне на необходимата информация, по искане на Комисията, от компетентния орган на уведомяващата държава членка. Комисията извършва оценка на въздействието на износа, за който се иска разрешение, върху изпълнението на съответните предварителни споразумения за закупуване на Съюза. В ускорен порядък държавата членка взема решение по искането за разрешение в съответствие със становището на Комисията.
 5. Производителите на ваксини, които са сключили предварителни споразумения за закупуване със Съюза, представят на Комисията съответните данни за износа си след 30 октомври 2020 г., заедно с първото искане за разрешение съгласно настоящия регламент или Регламент за изпълнение


text:
(ЕС) 2021/111 (на следния електронен адрес:SANTE-PHARMACEUTICALS-B4@ec.europa.eu), и на органите на компетентната държава членка. Тази информация включва обема на износа на ваксини срещу COVID-19, крайното местоназначение и крайните получатели, както и точно описание на продуктите. Липсата на такава информация може да доведе до отказ на разрешения за износ.
 6. Компетентните органи на държавите членки може да решат да използват електронни документи, за да обработват исканията за разрешения за износ.
 7. Компетентните органи на държавите членки може да проверят информацията, представена в съответствие с параграф 6, на място при заявителя, дори след издаването на разрешението.
 Член 3
 Уведомления
 1. Държавите членки незабавно уведомяват Комисията за издадените и отказаните разрешения за износ.
 2. Тези уведомления съдържат следната информация:
 а)
 наименование на компетентния орган и данни за връзка с него;
 б)
 самоличност на заявителя;
 в)
 държава на получаване;
 г)
 приемане или отказ за предоставяне на разрешение за износ;
 д)
 код на стоките;
 е)
 количество, изразено в брой на дозите ваксини;
 ж)
 единици и точно описание на стоките;
 з)
 информация за броя на дозите ваксини за обхванатите от настоящия регламент стоки, разпределени в Съюза след 1 декември 2020 г., с разбивка по държави членки, където са разпределени ваксините.
 Уведомлението се подава на следния електронен адрес:ANTE-PHARMACEUTICALS-B4@ec.europa.eu
 3. Комисията публично оповестява информацията относно предоставените и отказаните разрешения за износ, като надлежно отчита поверителността на предоставените данни.
 Член 4
 Влизане в сила и прилагане
 Настоящият регламент влиза в сила на 13 март 2021 г.
 Той се прилага до 30 юни 2021 г.
 Разрешенията за износ, издадени съгласно приложение I от Регламент за изпълнение (ЕС) 2021/111, остават валидни след влизането в сила на настоящия регламент.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 март 2021 година.
 За Комисията
 Председател
 Ursula VON DER LEYEN
 (1) ОВ L 83, 27.3.2015 г., стр. 34.
 (2) Регламент за изпълнение (ЕС) 2021/111 на Комисията от 29 януари 2021 г. за извършване на износ на определени продукти при условие на представяне на разрешение за износ (ОВ L 31 I, 30.1.2021 г., стр. 1).
 (3) Вж. член 4, параграф 2, буква а) от Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
 (4) Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
 (*1) Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
 (*2) Това название не може да се тълкува като признаване на държава Палестина и не засяга индивидуалните позиции на държавите членки по този въпрос.
 (5) https://www.gavi.org/news/media-room/92-low-middle-income-economies-eligible-access-covid-19-vaccines-gavi-covax-amc.
 (6) Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент


text:
и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
 ПРИЛОЖЕНИЕ I
 Образец на формуляри за разрешение за износ, посочени в член 1
 Държавите членки посочват върху издадения документ естеството на разрешението по недвусмислен начин. Разрешението за износ е валидно във всички държави — членки на Европейския съюз, до изтичане на срока.
 ЕВРОПЕЙСКИ СЪЮЗ Износ на ваксини срещу COVID-19 и активни вещества, включително основни и оперативни клетъчни банки (Регламент (ЕС) 2021/442)
 1.
 Титуляр на разрешението
 (EORI номер, ако е приложимо) и допълнителен код по ТАРИК
 2.
 Номер на разрешението
 3.
 Срок
 4.
 Издаващ орган
 5.
 Митническо учреждение на износ
 6.
 Държава на получаване
 7.
 Код на стоката
 8.
 Количество
 9.
 Единица
 10.
 Описание на стоките
 11.
 Местоположение
 7.
 Код на стоката
 8.
 Количество
 9.
 Единица
 10.
 Описание на стоките
 11.
 Местоположение
 7.
 Код на стоката
 8.
 Количество
 9.
 Единица
 10.
 Описание на стоките
 11.
 Местоположение
 7.
 Код на стоката
 8.
 Количество
 9.
 Единица
 10.
 Описание на стоките
 11.
 Местоположение
 12.
 Подпис, място и дата, печат
 Обяснителни бележки към формуляра за разрешение за износ
 Попълването на всички клетки е задължително, освен ако е посочено друго.
 Клетки 6—10 се повтарят 4 пъти, за да се даде възможност за искане на разрешение за 4 различни продукта.
 Клетка 1
 Титуляр на разрешението
 Пълно наименование и адрес на дружеството, за което е издадено разрешението + EORI номер, ако е приложимо.
 Допълнителен код по ТАРИК, както е посочен в приложение II.
 Клетка 2
 Номер на разрешението
 Номерът на разрешението се попълва от органа, издаващ разрешението за износ, и има следния формат: XXyyyy999999, където XX е 2-буквеният геономенклатурен код (1) на издаващата държава членка, yyyy е 4-цифрената година на издаване на разрешението, 999999 е 6-цифрен номер, уникален в рамките на XXyyyy и предоставен от издаващия орган.
 Клетка 3
 Срок
 Издаващият орган може да определи срок на разрешението. Този срок не може да бъде по-късно от 30 юни 2021 г.
 Ако не е определен срок от издаващия орган, разрешението изтича най-късно на 30 юни 2021 г.
 Клетка 4
 Издаващ орган
 Пълно наименование и адрес на органа на държавата членка, издал разрешението за износ.
 Клетка 5
 Митническо учреждение на износ
 Пълно наименование и код на Съюза на митническото учреждение, където се подава декларацията за износ.
 Клетка 6
 Държава на получаване
 2-буквен геономенклатурен код на държавата на получаване на стоките, за които се издава разрешението.
 Клетка 7
 Код на стоката
 Цифровият код от Хармонизираната система или от Комбинираната номенклатура (2), в който изнасяните стоки са класирани при издаване на разрешението.
 Клетка 8
 Количество
 Количеството на стоките, измерено в единицата по клетка 9.
 Клетка 9
 Единица
 Мерната единица, в която е изразено количеството, декларирано в клетка 8. Използваните единици са брой на дозите ваксини.
 Клетка 10
 Описание на стоките
 Ясно и достатъчно точно описание, за да могат да се идентифицират стоките.
 Клетка 11
 Местоположение
 Геономенклатурен код на държавата членка, в която е местоположението на стоките. Ако местоположението на стоките е в държавата членка на издаващия орган, тази клетка трябва да се остави празна.
 Клетка


text:
12
 Подпис, печат, място и дата
 Подпис и печат на издаващия орган. Място и дата на издаване на разрешението.
 (1) Регламент за изпълнение (ЕС) 2020/1470 на Комисията от 12 октомври 2020 г. относно номенклатурата на държавите и териториите за целите на европейската статистика за международната търговия със стоки и относно географската разбивка за целите на други видове бизнес статистика (ОВ L 334, 13.10.2020 г., стр. 2).
 (2) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
 ПРИЛОЖЕНИЕ II
 Допълнителни кодове по Тарик
 Дружество
 Допълнителен код по Тарик
 за ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV))
 Допълнителен код по Тарик
 за активни вещества (1)
 AstraZeneca AB
 4500
 4520
 Pfizer/BioNTech
 4501
 4521
 Moderna Switzerland/Moderna Inc
 4502
 4522
 Janssen Pharmaceutica NV
 4503
 4523
 CureVac AG
 4504
 4524
 Sanofi Pasteur/GlaxoSmithKline Biologicals S.A
 4505
 4525
 Novavax
 4506
 4526
 Други производители
 4999
 4999
 Дружество
 Допълнителен код по ТАРИК
 за други вещества (2)
 Всички производители
 4599
 (1) активни вещества, включително основни и оперативни клетъчни банки, използвани за производство на ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV)).
 (2) „други вещества“ са продукти или вещества, които няма да се използват за производство на ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV)), но които са класифицирани под същите кодове по КН като активните вещества.


text:
 5.8.2015
 BG
 Официален вестник на Европейския съюз
 L 208/7
 РЕГЛАМЕНТ ЗА ИЗПЪЛНЕНИЕ (ЕС) 2015/1349 НА КОМИСИЯТА
 от 3 август 2015 година
 за изменение на приложение I към Регламент (ЕО) No 798/2008 по отношение на вписването за Южна Африка в списъка на трети държави, територии, зони или компартменти, от които са разрешени вносът или транзитът през територията на Съюза на определени стоки от домашни птици, във връзка с високопатогенната инфлуенца по птиците
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, точка 1, първа алинея и точка 4 и член 9, параграф 4, буква в) от нея,
 като има предвид, че:
 (1)
 В Регламент (ЕО) No 798/2008 на Комисията (2) се определят изискванията за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че посочените стоки могат да бъдат внасяни и да преминават транзитно през територията на Съюза само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.
 (2)
 В Регламент (ЕО) No 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.
 (3)
 Южна Африка е включена в част 1 от приложение I към Регламент (ЕО) No 798/2008 като трета държава, от която са разрешени вносът и транзитът през територията на Съюза на щраусови птици за разплод и отглеждане, яйца за люпене и еднодневни пилета от тях, щраусово месо, яйца и яйчни продукти и яйца, свободни от определени патогени.
 (4)
 След появата на огнища на високопатогенна инфлуенца по птиците от подтип H5N2 на територията на Южна Африка през април 2011 г., с Регламент за изпълнение (ЕС) No 536/2011 на Комисията (3) беше забранен вносът на щраусови птици за разплод и отглеждане, яйца за люпене и еднодневни пилета от щраусови птици, както и на щраусово месо.
 (5)
 Освен това във връзка с развитието на болестта бяха приети регламенти за изпълнение (ЕС) No 991/2011 на Комисията (4) и (ЕС) No 110/2012 на Комисията (5).
 (6)
 Докато се изчаква цялата територия на Южна Африка да бъде обявена за свободна от високопатогенна инфлуенца по птиците, вносът на щраусово месо, получено от щраусови птици, отглеждани в регистрирани затворени стопанства за щраусови птици, беше разрешен с Регламент за изпълнение (ЕС) No 166/2014 на Комисията (6), като условията по него бяха допълнително изменени с Регламент за изпълнение (ЕС) No 952/2014 на Комисията (7).
 (7)
 На 2 март 2015 г. Южна Африка представи информация относно своя статус по отношение на високопатогенната инфлуенца по птиците, като обяви цялата си територия за свободна от посочената болест и поиска разрешение да възобнови


text:
износа на щраусово месо за Съюза.
 (8)
 Тази информация беше оценена от службите на Комисията. Въз основа на тази оценка, както и на гаранциите, дадени от Южна Африка, службите на Комисията заключиха, че следва отново да бъде разрешен вносът на щраусово месо от цялата територия на Южна Африка.
 (9)
 Поради това приложение I към Регламент (ЕО) No 798/2008 следва да бъде съответно изменено.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Част 1 от приложение I към Регламент (ЕО) No 798/2008 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 август 2015 година.
 За Комисията
 Председател
 Jean-Claude JUNCKER
 (1) ОВ L 18, 23.1.2003 г., стр. 11.
 (2) Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).
 (3) Регламент за изпълнение (ЕС) No 536/2011 на Комисията от 1 юни 2011 г. за изменение на приложение II към Решение 2007/777/ЕО и приложение I към Регламент (ЕО) No 798/2008 по отношение на вписванията за Южна Африка в списъците на трети страни или части от тях (ОВ L 147, 2.6.2011 г., стр. 1).
 (4) Регламент за изпълнение (ЕС) No 991/2011 на Комисията от 5 октомври 2011 г. за изменение на приложение II към Решение 2007/777/ЕО и приложение I към Регламент (ЕО) No 798/2008 по отношение на вписванията за Южна Африка в списъците на трети страни или части от тях по отношение на високопатогенната инфлуенца по птиците (ОВ L 261, 6.10.2011 г., стр. 19).
 (5) Регламент за изпълнение (ЕС) No 110/2012 на Комисията от 9 февруари 2012 г. за изменение на приложение II към Решение 2007/777/ЕО и приложение I към Регламент (ЕО) No 798/2008 по отношение на вписванията за Южна Африка в списъците на трети държави или части от тях (ОВ L 37, 10.2.2012 г., стр. 50).
 (6) Регламент за изпълнение (ЕС) No 166/2014 на Комисията от 17 февруари 2014 г. за изменение на Регламент (ЕО) No 798/2008 по отношение на изискванията за сертифициране при внос в Съюза на месо от щраусови птици, отглеждани в стопанства, за консумация от човека и по отношение на вписванията за Израел и Южна Африка в списъка на третите страни и територии (ОВ L 54, 22.2.2014 г., стр. 2).
 (7) Регламент за изпълнение (ЕС) No 952/2014 на Комисията от 4 септември 2014 г. за изменение на приложение I към Регламент (ЕО) No 798/2008 по отношение на вписването за Малайзия в списъка на трети страни, територии, зони или компартменти за високопатогенна инфлуенца по птиците и по отношение на образците на


text:
ветеринарни сертификати за внос на домашни птици, еднодневни пилета, яйца за люпене, месо от домашни птици, месо от щраусови птици, отглеждани в стопанства, и яйца (ОВ L 273, 13.9.2014 г., стр. 1).
 ПРИЛОЖЕНИЕ
 В част 1 от приложение I към Регламент (ЕО) No 798/2008 вписването за Южна Африка се заменя със следното:
 Код по ISO и име на третата държава или територия
 Код на третата държава, територия, зона или компартмент
 Описание на третата държава, територия, зона или компартмент
 Ветеринарен сертификат
 Специални условия
 Специални условия
 Статус на наблюдението по отношение на инфлуенцата по птиците
 Ваксинационен статус по отношение на инфлуенцата по птиците
 Статус по отношение на контрола на Salmonella
 образец/образци
 допълнителни гаранции
 крайна дата (1)
 начална дата (2)
 1
 2
 3
 4
 5
 6
 6A
 6B
 7
 8
 9
 „ZA — Южна Африка
 ZA-0
 Цялата страна
 SPF
 EP, E
 S4“
 BPR
 I
 P2
 9.4.2011 г.
 A
 DOR
 II
 P2
 9.4.2011 г.
 HER
 III
 P2
 9.4.2011 г.
 RAT
 VII
 H
 9.4.2011 г.
 25.8.2015 г.


text:
 23.5.2013
 BG
 Официален вестник на Европейския съюз
 L 136/9
 РЕГЛАМЕНТ ЗА ИЗПЪЛНЕНИЕ (ЕС) No 470/2013 НА КОМИСИЯТА
 от 22 май 2013 година
 за откриване на тарифна квота за определени количества индустриална захар за пазарната 2013/2014 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 142 във връзка с член 4 от него,
 като има предвид, че:
 (1)
 С оглед на гарантирането на необходимото предлагане за производството на продуктите, посочени в член 62, параграф 2 от Регламент (ЕО) No 1234/2007, на цени, съответстващи на световните, Европейският съюз е заинтересован от временното преустановяване на прилагането на вносните мита върху захарта, предназначена за производството на тези продукти през пазарната 2013/2014 година, за половината от необходимото на Съюза количество индустриална захар.
 (2)
 С Регламент (ЕО) No 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (2) се предвижда управлението на тарифните квоти за внос на захарни продукти в съответствие с член 142 от Регламент (ЕО) No 1234/2007 с пореден номер 09.4390 (индустриална вносна захар). В съответствие с член 11 от Регламент (ЕО) No 891/2009 обаче количествата на продуктите, за които се преустановяват вносните мита, следва да бъдат определени с отделен правен акт.
 (3)
 Внесените количества индустриална захар, върху които не се налагат вносни мита през пазарната 2013/2014 година, е необходимо да бъдат съответно определени.
 (4)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Вносните мита за индустриална захар с код по КН 1701 и пореден номер 09.4390 за количество от 400 000 тона се преустановяват от 1 октомври 2013 г. до 30 септември 2014 г.
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Той се прилага от 1 октомври 2013 г.
 Срокът му на действие изтича на 30 септември 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 май 2013 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 254, 26.9.2009 г., стр. 82.


text:
 12.2.2016
 BG
 Официален вестник на Европейския съюз
 L 37/56
 РЕГЛАМЕНТ ЗА ИЗПЪЛНЕНИЕ (ЕС) 2016/184 НА КОМИСИЯТА
 от 11 февруари 2016 година
 за разширяване на обхвата на окончателното изравнително мито, наложено с Регламент за изпълнение (ЕС) No 1239/2013 на Съвета върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за да включва вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и Тайван
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (1), и по-специално член 23, параграф 4 от него,
 като има предвид, че:
 1. ПРОЦЕДУРА
 1.1. Съществуващи мерки
 (1)
 С Регламент за изпълнение (ЕС) No 1239/2013 (2) („първоначалния регламент“) Съветът наложи окончателно изравнително мито от 11,5 % върху вноса на кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели, с произход от Китайската народна република („КНР“ или „Китай“) за всички други дружества, освен посочените в член 1, параграф 2 и в приложение I от същия регламент. По-долу тези мерки ще бъдат наричани „действащите мерки“, а разследването, довело до мерките, наложени с първоначалния регламент, ще бъде наричано „първоначалното разследване“.
 1.2. Започване на процедура вследствие на искане
 (2)
 На 15 април 2015 г. производител от Съюза на кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели, подаде искане, в което се посочва, че антидъмпинговите и изравнителните мерки върху вноса на кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели, от КНР се заобикалят през Малайзия и Тайван.
 (3)
 Искането предостави prima facie доказателства, че след налагането на действащите мерки е настъпила значителна промяна в схемите на търговия по отношение на износа от КНР, Малайзия и Тайван за Съюза, която изглежда се дължи на налагането на действащите мерки. Не съществуваше друга предполагаема достатъчно основателна причина или оправдание за такава промяна, освен налагането на действащите мерки.
 (4)
 Освен това от доказателствата е видно, че постигането на коригиращия ефект на действащите мерки е възпрепятствано както по отношение на количеството, така и по отношение на цената. Доказателствата сочеха, че увеличеният внос от Малайзия и Тайван е извършван на цени под установената при първоначалното разследване цена, която не причинява вреда.
 (5)
 На последно място, бяха налице prima facie доказателства, че силициевите фотоволтаични модули или панели и елементи от вида, използван в кристалните силициеви фотоволтаични модули или панели, с произход от КНР, но изпращани от Малайзия и Тайван, продължават да бъдат субсидирани.
 (6)
 Като установи, след като информира държавите членки, че съществуват достатъчно prima facie доказателства за започване на разследване в съответствие с член 23 от основния регламент, Комисията започна разследване с Регламент за изпълнение (ЕС) 2015/832 на Комисията (3) („регламента за започване


text:
на разследване“). Съгласно член 23, параграф 4 и член 24, параграф 5 от основния регламент Комисията — посредством регламента за започване на разследване — също така даде на митническите органи указания за въвеждане на регистрационен режим за вноса на кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели, изпращан от Малайзия и Тайван. По време на изслушване пред служителя по изслушванията при търговските процедури, проведено на 1 октомври 2015 г., бе обсъдено и отхвърлено искане за преустановяване на регистрационния режим на соларните елементи от Тайван, подадено от заявителя на 13 юли 2015 г.
 1.3. Разследване
 (7)
 Комисията уведоми органите на КНР, Малайзия и Тайван, производителите износители и търговците в тези държави, вносителите в Съюза, за които е известно, че са засегнати страни, и промишлеността на Съюза за започването на разследването. Изпратени бяха въпросници на производителите/износителите в КНР, Малайзия и Тайван, които са известни на Комисията или са заявили своя интерес в сроковете, посочени в съображение 15 от регламента за започване на разследване. Изпратени бяха въпросници и на вносителите в Съюза. На заинтересованите страни беше дадена възможност да изложат становищата си в писмен вид и да поискат да бъдат изслушани в срока, посочен в регламента за започване на разследване.
 (8)
 Четиринадесет дружества от Малайзия; 28 групи дружества или дружества от Тайван; девет дружества от КНР; 25 дружества от Съюза, включително промишлеността на Съюза, несвързани вносители и монтажници, както и пет асоциации на промишлеността и на ползвателите заявиха своя интерес.
 (9)
 Четиринадесет дружества в Малайзия заявиха интереса си, от които девет предоставиха отговори на въпросника и поискаха освобождаване от евентуалните мерки с разширен обхват в съответствие с член 23, параграф 6 от основния регламент. Malaysian Solar Resources изпрати отговор, който бе прекалено непълен, за да може Комисията надлежно да го разследва. Поради това Комисията отхвърли това искане. Пет малайзийски дружества: W&K Solar (M) Sdn., Bhd., Solexel (M) Sdn. Bhd., Solartif Sdn Bhd, Jinko Solar Technology Sdn. Bhd. и PV Hi Tech Solar Sdn. информираха Комисията, че не са продавали продукта, предмет на разследването, за Съюза и че не възнамеряват да попълнят въпросника. Някои от тези дружества бяха в началния етап на дейността си.
 (10)
 Двадесет и осем дружества в Тайван заявиха своя интерес. SunEdge Technology информира Комисията, че не са продавали продукта, предмет на разследването, за Съюза. Поради това тяхното искане стана безпредметно и беше отхвърлено. Mosel Vitelic Inc. уведоми Комисията, че е прекратило производството през юни 2015 г.; поради това вече не искаше освобождаване. Останалите 26 дружества предоставиха отговори на въпросника и поискаха освобождаване от евентуалните мерки с разширен обхват в съответствие с член 23, параграф 6 от основния регламент. Три дружества: iSolar Energy Technology Co. Ltd, IST Energy Co. Ltd и DS Technology Co. Ltd, докладваха в отговорите си на въпросника, че не разполагат със собствено производство. Поради това Комисията счете, че тези дружества не отговарят на условията за освобождаване, и отхвърли исканията им. Не бяха извършени проверки на място на дружествата, за които бе счетено, че не отговарят на условията


text:
за освобождаване или чието искане е било отхвърлено. Ето защо Комисията извърши проверки на място в помещенията на 23 групи дружества или дружества.
 (11)
 Отговори на въпросниците не бяха предоставени от несвързани вносители в Съюза. Трима китайски производители износители, несвързани с тайванските или малайзийските производители, представиха отговори на въпросниците; също така трима свързани китайски производители износители представиха отговори на въпросника. Освен това Комисията получи 14 становища от заинтересованите страни.
 (12)
 Следните малайзийски и тайвански групи дружества предоставиха пълни отговори на въпросника и впоследствие бяха извършени проверки на място в техните помещения.
 Производители износители в Малайзия:
 —
 AUO — SunPower Sdn. Bhd.
 —
 Eco Future Manufacturer Industry (M) Sdn. Bhd.
 —
 Flextronics Shah Alam Sdn. Bhd. (Flextronics е производител по договор; Комисията провери също така производителя на оригинално оборудване (ПОО) — дружеството SunEdison Products Singapore Pte Ltd)
 —
 Hanwha Q CELLS Malaysia Sdn. Bhd.
 —
 Panasonic Energy Malaysia Sdn. Bhd.
 —
 Promelight Technology (Malaysia) Sdn. Bhd.
 —
 Sun M Energy Sdn. Bhd.
 —
 TS Solartech Sdn. Bhd.
 Производители износители в Тайван:
 —
 AblyTek Co., Ltd.
 —
 ANJI Technology Co., Ltd.
 —
 AU Optronics Corporation
 —
 Big Sun Energy Technology Inc.
 —
 EEPV Corp.
 —
 E-TON Solar Tech. Co., Ltd. (проверката на това дружество също включваше Gloria Solar)
 —
 Gintech Energy Corporation
 —
 Gintung Energy Corporation
 —
 Inventec Energy Corporation
 —
 Inventec Solar Energy Corporation
 —
 LOF Solar Corp.
 —
 Ming Hwei Energy Co., Ltd.
 —
 Motech Industries, Inc.
 —
 Neo Solar Power Corporation
 —
 Perfect Source Technology Corp.
 —
 Ritek Corporation
 —
 Sino-American Silicon Products Inc.
 —
 Solartech Energy Corp.
 —
 Sunengine Corporation Ltd.
 —
 Topcell Solar International Co., Ltd.
 —
 TSEC Corporation
 —
 Universal Hardware Corporation
 —
 Win Win Precision Technology Co., Ltd.
 1.4. Разследван период
 (13)
 Разследваният период обхвана периода от 1 януари 2012 г. до 31 март 2015 г. („РП“). По отношение на РП бяха събрани данни с цел разследване, inter alia, на твърдяната промяна в схемите на търговия. За периода 1 април 2014 г.—31 март 2015 г. („отчетния период“ или „ОП“) бяха събрани по-подробни данни, за да се разследва възможното възпрепятстване на коригиращия ефект на действащите мерки и наличието на субсидиране.
 2. РЕЗУЛТАТИ ОТ РАЗСЛЕДВАНЕТО
 2.1. Общи съображения
 (14)
 В съответствие с член 23, параграф 3 от основния регламент оценката за съществуването на заобикаляне бе направена чрез последователен анализ на това, дали има промяна в схемите на търговия между трети държави и Съюза; дали тази промяна произтича от практика, процес или дейност, за които няма достатъчно основание или икономическа обосновка освен налагането на митото; дали има доказателства за вреда или за това, че постигането на коригиращия ефект от митото е било възпрепятствано по отношение на цените и/или количествата на сходния продукт, както и дали внасяният сходен продукт и/или части от него все още се ползва(т) от субсидията.
 2.2. Разглеждан продукт и сходен продукт
 (15)
 Продуктът, разглеждан във връзка с възможното заобикаляне, са кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели (елементите са с дебелина, непревишаваща 400 μm),


text:
понастоящем класирани в кодове по КН ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 и ex 8541 40 90, с произход или изпратени от Китайската народна република, освен ако са под режим транзит по смисъла на член V от ГАТТ („разглежданият продукт“).
 (16)
 Следните видове на продукта са изключени от определението на разглеждания продукт:
 —
 зарядни устройства с използване на слънчева енергия, състоящи се от по-малко от шест елемента, които са преносими и служат за захранване на устройства с електрическа енергия или за зареждане на батерии,
 —
 тънкослойни фотоволтаични продукти,
 —
 кристални силициеви фотоволтаични продукти, които са трайно вградени в електрически изделия, в случаите, когато електрическите изделия имат функция, различна от производство на електроенергия, и когато тези електрически изделия потребяват електрическата енергия, произведена от вградения фотоволтаичен елемент (или елементи) от кристален силиций,
 —
 модули или панели с изходно напрежение, непревишаващо 50 V (пост. напр.) и с изходна мощност, непревишаваща 50 W, предназначени единствено за директно използване като зарядни устройства за батерии в системи със същите характеристики на напрежението и мощността.
 (17)
 Продуктът, предмет на разследването, е същият като определения в предходните съображения, но изпращан от Малайзия и Тайван, независимо дали е с деклариран произход от Малайзия и Тайван.
 (18)
 Разследването показа, че кристалните силициеви фотоволтаични модули или панели и елементи от вида, използван в кристалните силициеви фотоволтаични модули или панели, както са определени по-горе, изнасяни за Съюза от КНР и и тези, изпращани от Малайзия и Тайван, имат еднакви основни физически и технически характеристики и еднакви приложения и следователно могат да бъдат считани за сходни продукти по смисъла на член 2, буква в) от основния регламент.
 (19)
 Определенията „соларен панел“ и „соларен модул“ са използвани като взаимозаменяеми от промишлеността и имат същото значение, а именно набор от соларни елементи, ламинирани заедно (най-често по 60 и 72), предназначени да поглъщат слънчевата енергия като източник на енергия за производство на електроенергия. Определението „соларен“ и „фотоволтаичен“ също е използвано като взаимозаменяемо от промишлеността и позоваването на соларни елементи и модули има същото значение, а именно преобразуване на слънчевата енергия в електроенергия. Кристалните силициеви фотоволтаични модули или панели и елементи от вида, използван в кристалните силициеви фотоволтаични модули или панели, са наричани по-нататък „соларните елементи и модули“.
 2.3. Резултати от разследването по отношение на КНР
 (20)
 Нивото на съдействие на производители/износители в КНР беше ниско, като отговори на въпросника бяха представени само от шестима износители/производители. Поради това, въз основа на информацията, предоставена от оказалите съдействие страни, не бе възможно да се установи обективно обемът на износа на разглеждания продукт от КНР.
 (21)
 С оглед на гореизложеното констатациите по отношение на износа на соларни елементи и модули от КНР за Съюза, Малайзия и Тайван трябваше да бъдат направени въз основа на базата данни COMEXT (4); на докладваните на Комисията данни от държавите членки относно вноса на продукти, които са предмет на разследване или спрямо които са въведени


text:
мерки, в съответствие с член 24, параграф 6 от основния регламент („базата данни по член 24, параграф 6“); както и въз основа на националните статистически данни на Китай, Малайзия и Тайван и информацията, представена в искането (5).
 (22)
 Обемът на вноса, регистриран в малайзийските, тайванските и китайските статистически данни, обхващаше по-обширна продуктова група в сравнение с разглеждания продукт или продукта, предмет на разследването (6). Въпреки това въз основа на данните от COMEXT, на проверените данни по отношение на китайските и малайзийските производители на соларни елементи и модули, както и въз основа на искането, можеше да се установи, че значителна част от този обем на вноса обхваща разглеждания продукт (7). Съответно, тези данни можаха да бъдат използвани за установяване на промените в схемите на търговия, както и да бъдат сверени с други данни, като например данните, предоставени от оказалите съдействие производители износители и вносители.
 2.3.1. Промяна в схемите на търговия между КНР и ЕС
 (23)
 Таблица 1 показва обема на вноса на разглеждания продукт от КНР в Съюза след налагането на действащите мерки:
 Таблица 1
 Промени във вноса на разглеждания продукт от КНР в Съюза през разследвания период; единица: мегават (MW)
 2012 г.
 2013 г.
 2014 г.
 Отчетен период (ОП)
 Темп на растеж 2012 г. — ОП
 Внос от КНР
 11 119
 5 584
 3 443
 3 801
 – 66 %
 Дял от общия внос
 71 %
 54 %
 43 %
 46 %
 – 35 %
 Общ внос
 15 740
 10 300
 8 067
 8 325
 – 47 %
 Източник: COMEXT.
 (24)
 Вносът на разглеждания продукт от КНР в Съюза е спаднал значително с 66 %. Тъй като намалението на вноса от КНР е било по-голямо от намалението на общия внос в Съюза, делът на китайския внос е намалял с 35 %.
 2.4. Резултати от разследването в Малайзия
 2.4.1. Степен на съдействие и определяне на обема на търговия в Малайзия
 (25)
 Както е посочено в съображение 9, осем производители износители в Малайзия оказаха съдействие, като предоставиха попълнени отговори на въпросника. По отношение на три от оказалите съдействие малайзийски дружества беше установено, че има основания за прилагането на член 28, параграф 1 от основния регламент поради причините, изложени по-долу в съображение 84 и по-нататък.
 (26)
 Оказалите съдействие малайзийски производители износители съставляват 57 % от общия обем на вноса от Малайзия за Съюза през ОП на продукта, предмет на разследването, според докладваното в COMEXT.
 2.4.2. Промяна в схемите на търговия в Малайзия
 Внос на продукта, предмет на разследването, от Малайзия в Съюза
 (27)
 Таблица 2 показва обема на вноса на продукта, предмет на разследването, от Малайзия в Съюза през разследвания период:
 Таблица 2
 Промени във вноса на продукта, предмет на разследването, от Малайзия в Съюза през разследвания период; единица: мегават (MW)
 2012 г.
 2013 г.
 2014 г.
 Отчетен период (ОП)
 Темп на растеж 2012 г. — ОП
 Внос от Малайзия
 466
 495
 1 561
 1 610
 245 %
 Дял от общия внос
 3 %
 5 %
 19 %
 19 %
 553 %
 Общ внос
 15 740
 10 300
 8 067
 8 325
 –


text:
47 %
 Източник: COMEXT и искането.
 (28)
 Докато вносът на разглеждания продукт от КНР в Съюза е спаднал, както е посочено в съображение 24, общият обем на вноса на продукта, предмет на разследването, от Малайзия в Съюза е нараснал значително с + 245 %. Нарастването е особено рязко след налагането на действащите мерки през 2013 г. Тъй като общият обем на вноса е намалял значително вследствие на спада в потреблението на Съюза, делът на малайзийския внос в общия внос в Съюза се е увеличил още повече (+ 553 %) в сравнение с нарастването на вноса.
 (29)
 Промяната в схемите на търговия между Малайзия и Съюза е още по-съществена по отношение на кристалните силициеви фотоволтаични модули („модулите“), ако те бъдат анализирани отделно от елементите от вида, използван в кристалните силициеви фотоволтаични модули или панели („елементите“).
 (30)
 В обемно изражение вносът на модули от Малайзия се е увеличил от 108 MW през 2012 г. на 1 036 MW през ОП (+ 860 %). Като се има предвид намаляващият общ обем на вноса, пазарният дял на вноса на модули от Малайзия в Съюза се е увеличил от 1 % през 2012 г. на 17 % през ОП (+ 1 793 %).
 (31)
 Вносът на елементи от Малайзия е нараснал много по-малко, отколкото на модулите — от 358 MW през 2012 г. на 573 MW през ОП (+ 60 %). Пазарният дял на вноса на елементи от Малайзия в Съюза е нараснал от 10 % през 2012 г. на 27 % през ОП (+ 165 %).
 (32)
 Данните по-горе показват, че след започването на първоначалното разследване през 2012 г. и налагането на действащите мерки през 2013 г. вносът на соларни елементи и модули от Малайзия до известна степен е заместил вноса на разглеждания продукт от КНР за Съюза.
 Износ от Китай за Малайзия
 (33)
 С цел да се установят тенденциите за търговския поток на соларните елементи и модули от Китай за Малайзия бяха използвани малайзийски и китайски статистически данни, както и данни от искането (8). Както китайските, така и малайзийските статистически данни са налични само за продуктова група на по-високо равнище в сравнение с разглеждания продукт (9). Въпреки това въз основа на данните от COMEXT, на проверените данни по отношение на китайските и малайзийските производители на соларни елементи и модули, както и въз основа на искането, бе установено, че значителна част от този обем на вноса обхваща разглеждания продукт, така че тези данни могат да бъдат взети под внимание (10). Съществува разлика между отчетения обем на износа в китайските статистически данни и отчетения обем на вноса в малайзийските статистически данни, тъй като съответните митнически кодове в двете държави имат различен обхват (10). Въпреки че в малайзийските данни за вноса са отчетени много по-високи равнища, отколкото в китайските данни за износа, и двата набора от данни показват една и съща възходяща тенденция на износа от Китай за Малайзия. Тъй като в данните за вноса от Малайзия има много по-високи равнища от тези в китайските данни за износа, за целите на анализа са използвани вторите като


text:
по-консервативни.
 (34)
 Съществуват доказателства, че част от вноса на китайския продукт в Малайзия е бил деклариран погрешно или с невярно съдържание като други продукти. Например вносът на пластови соларни модули е бил деклариран като внос на слънцезащитно стъкло или на елементи, докато те е трябвало да бъдат отчетени като модули, както е обяснено в съображение 62. Ето защо в статистическите данни за китайския износ, показани в таблица 3, най-вероятно вносът на модули е занижен, а вносът на елементи може леко да е надценен.
 Таблица 3
 Внос на соларни елементи и модули от КНР в Малайзия съгласно китайските статистически данни, единица: мегават (MW)
 от КНР в Малайзия
 2012 г.
 2013 г.
 2014 г.
 Отчетен период (ОП)
 Елементи
 6
 25
 43
 53
 Модули
 15
 127
 168
 130
 Общо
 21
 152
 211
 183
 Индекс елементи
 100
 417
 717
 883
 Индекс модули
 100
 847
 1 120
 867
 Индекс общо
 100
 724
 1 005
 871
 Източник: искането, Global Trade Information Services.
 Таблица 4
 Внос на соларни елементи и модули от КНР в Малайзия съгласно малайзийските статистически данни, единица: мегават (MW)
 Внос от КНР в Малайзия
 2012 г.
 2013 г.
 2014 г.
 Отчетен период (ОП)
 Елементи
 137
 313
 339
 405
 Модули
 27
 65
 379
 290
 Общо
 164
 378
 718
 695
 Индекс елементи
 100
 228
 247
 296
 Индекс модули
 100
 240
 1 397
 1 067
 Индекс общо
 100
 230
 437
 423
 Източник: искането, Global Trade Information Services.
 (35)
 Според данните за китайския износ вносът на соларни елементи и модули от КНР за Малайзия е нараснал с повече от 800 %, а според малайзийските данни — с повече от 400 %.
 (36)
 Таблица 5 показва промените във вътрешното потребление в Малайзия през ОП. Потреблението на модули на малайзийския вътрешен пазар е далеч под равнището на износа от КНР след налагането на действащите мерки през 2013 г., както е видно в таблица 5. Следователно промените във вътрешното потребление не дават основания за такова увеличение на вноса на соларни елементи и модули от КНР за Малайзия.
 Таблица 5
 Промени във вътрешното потребление на соларни модули в Малайзия през годините 2012, 2013 и 2014, единица: мегават (MW)
 Малайзия
 2012 г.
 2013 г.
 2014 г.
 Отчетен период (ОП)
 Вътрешно потребление на модули
 32
 107
 87
 88
 Индекс
 100
 338
 275
 279
 Източник: искането.
 Заключение относно промяната в схемите на търговия в Малайзия
 (37)
 При разследването бяха открити доказателства за намаляването на вноса от КНР за Съюза и за успоредното увеличаване на износа от КНР за Малайзия и на износа от Малайзия за Съюза на соларни елементи и модули след започването на първоначалното разследване през 2012 г. и налагането на действащите мерки през 2013 г. Тези промени в търговските потоци представляват промяна в схемите на търговия между горепосочените държави, от една страна, и Съюза — от друга.
 2.4.3. Естество на практиката на заобикаляне в Малайзия
 (38)
 В съответствие с член 23, параграф 1 от основния регламент промяната в схемите на търговия трябва да произтича от практика, процес или дейност, за които няма достатъчно основание или икономическа обосновка, различна от налагането на митото. Практиката,


text:
процесът или дейността включват, inter alia, изпращането на продукта, предмет на мерките, през трети държави.
 Претоварване
 (39)
 Вносът на продукта, предмет на разследването, от Малайзия в Съюза, съставлява повече от 46 % от общия обем на вноса от Малайзия през ОП според докладваното в COMEXT.
 (40)
 Сътрудничеството по отношение на елементите беше на 100 % и за всички производители на елементи, които оказаха съдействие при разследването, бе установено, че са действителни производители.
 (41)
 Вносът на модули от неоказалите съдействие дружества представлява 71 % от общия внос на модули от Малайзия през същия период. Модулите са крайният продукт; поради това те могат да се внасят в Малайзия само за вътрешно потребление или претоварване. Високото равнище на вноса на модули от КНР, надхвърлящо вътрешното потребление, както е посочено в съображение 36, и високото равнище на неоказване на съдействие от страна на Малайзия показват, че голяма част от модулите, изпратени от КНР, трябва да са били претоварени през Малайзия за Съюза.
 (42)
 Освен това, както подробно е изложено в съображение 84 и по-нататък, установено бе, че редица оказали съдействие малайзийски производители са предоставили подвеждаща информация, по-специално по отношение на техните връзки с китайските производители, вноса на готова продукция от Китай и произхода на износа за Съюза на продукта, предмет на разследването. За някои от тях бе установено, че изнасят кристални силициеви фотоволтаични модули с китайски произход за Съюза; за някои други дружества бе установено, че са декларирали с невярно съдържание ключови компоненти като слънцезащитно стъкло и че са подправяли фактури.
 (43)
 Освен това през 2014 г. Европейската служба за борба с измамите (OLAF) започна разследване във връзка с предполагаемо претоварване на соларни елементи и модули през Малайзия. Посоченото разследване все още продължава.
 (44)
 Следователно с оглед на гореизложеното извършването на претоварване на продукта, предмет на разследването, от Малайзия се потвърждава.
 2.5. Резултати от разследването в Тайван
 2.5.1. Степен на съдействие и определяне на обема на търговия в Тайван
 (45)
 Както е посочено в съображение 10, 23 групи дружества или дружества в Тайван оказаха съдействие и предоставиха попълнени отговори на въпросника.
 (46)
 Оказалите съдействие тайвански производители износители съставляват 63,3 % от общия обем на вноса от Тайван за Съюза през ОП на продукта, предмет на разследването, според докладваното в COMEXT.
 2.5.2. Промяна в схемите на търговия в Тайван
 Внос на продукта, предмет на разследването, от Тайван в Съюза
 (47)
 Таблица 6 показва обема на вноса на продукта, предмет на разследването, от Тайван в Съюза през разследвания период:
 Таблица 6
 Промени във вноса на продукта, предмет на разследването, от Тайван в Съюза през разследвания период; единица: мегават (MW)
 2012 г.
 2013 г.
 2014 г.
 Отчетен период (ОП)
 Темп на растеж 2012 г. — ОП
 Внос от Тайван
 1 375
 1 557
 1 752
 1 793
 30 %
 Дял от общия внос
 9 %
 15 %
 22 %
 22 %
 147 %
 Общо внос
 15 740
 10 300
 8 067
 8 325
 – 47 %
 Източник: COMEXT.
 (48)
 Вносът на разглеждания продукт от Китай в Съюза е спаднал значително след налагането на действащите мерки към декември


text:
2013 г., както е описано в съображение 24. От друга страна, през същия период обемът на вноса на продукта, предмет на разследването, от Тайван в Съюза е нараснал значително (+ 30 %). Тъй като общият обем на вноса на продукта, предмет на разследването, в Съюза е намалял, пазарният дял на вноса от Тайван в Съюза на продукта, предмет на разследването, се е увеличил от 9 % през 2012 г. на 22 % през ОП (+ 147 %).
 (49)
 Данните по-горе показват, че след започването на първоначалното разследване през 2012 г. и налагането на действащите мерки през 2013 г. вносът на соларни елементи и модули от Тайван до известна степен е заместил вноса на разглеждания продукт от КНР в Съюза.
 Износ от Китай за Тайван
 (50)
 Органите на Тайван предоставиха статистически данни за вноса и износа на соларни елементи и модули от зони за свободна търговия и митнически складове (наричани по-нататък „ЗСТ“). В Тайван е забранено да се внасят соларни елементи и модули от КНР. По тази причина китайските соларни елементи и модули и други ключови компоненти могат да влизат само в ЗСТ, откъдето по-късно да бъдат реекспортирани или използвани като суровина в друг продукт, който да бъде реекспортиран. Комисията отбелязва, че почти целият внос на елементи и модули в ЗСТ е с произход от Китай. Данните бяха предоставени за годините 2012, 2013 и 2014. Отчетният период обхваща три тримесечия на 2014 г. и едно тримесечие на 2015 г., поради което е малко вероятно тенденцията да е значително по-различна в периода между 2014 г. и ОП.
 (51)
 Таблица 7 показва обема на вноса на соларни елементи и модули от КНР в зоните за свободна търговия и митническите складове в Тайван през разследвания период:
 Таблица 7
 Внос на соларни елементи и модули от КНР в ЗСТ в Тайван, единица: мегават (MW)
 2012 г.
 2013 г.
 2014 г.
 От КНР в тайвански ЗСТ
 0
 49
 284
 Индекс
 100
 243 150
 1 421 000
 Източник: Служба за външна търговия на Тайван (ТСВТ).
 (52)
 Таблица 8 показва обема на износа на соларни елементи и модули от тайванските ЗСТ в Съюза през разследвания период:
 Таблица 8
 Износ на соларни елементи и модули от тайванските ЗСТ в Съюза, единица: мегават (MW)
 2012 г.
 2013 г.
 2014 г.
 От тайванските ЗСТ в Съюза
 2
 48
 223
 Индекс
 100
 242 300
 1 112 750
 Източник: Тайванска служба за външна търговия (ТСВТ).
 (53)
 Таблица 7 показва рязко покачване на вноса на соларни елементи и модули в Тайван след започването на първоначалното разследване през 2012 г. и налагането на действащите мерки през 2013 г. Таблица 8 ясно показва, че по-голямата част от разглеждания продукт от Китай е била реекспортирана за Съюза.
 (54)
 Промяната в схемите на търговията между Тайван и КНР е още по-съществена по отношение на модулите, ако те бъдат анализирани отделно от елементите.
 (55)
 Вносът на модули от Китай в тайванските ЗСТ се е увеличил от почти 0 MW през 2012 г. на 213 MW през 2014 г. Почти целият внос в ЗСТ е с произход от Китай. От


text:
внесените 213 MW 202 MW са изнесени за ЕС. Поради това износът на модули, първоначално с китайски произход от тайванските ЗСТ, съставлява най-малко 24 % от общия тайвански износ на модули за ЕС през 2014 г. според докладваното в COMEXT.
 (56)
 Вносът на елементи от Китай в тайванските ЗСТ се е увеличил от почти 0 MW през 2012 г. на 71 MW през 2014 г. 20 MW са отчетени като износ за ЕС. Поради това износът на елементи с китайски произход от тайванските ЗСТ, съставлява 2 % от общия обем на тайванския износ на елементи за ЕС през 2014 г. според докладваното в COMEXT.
 (57)
 Тъй като разглежданият продукт от Китай не може да се продава в Тайван, няма други основания за вноса му от Китай в Тайван, освен за целите на претоварване и/или операции по комплектоване/доокомплектоване за реекспорт на ключови компоненти от Китай извън Тайван.
 Заключение относно промяната в схемите на търговия в Тайван
 (58)
 Намаляването на китайския износ на соларни елементи и модули и успоредното увеличаване на износа от КНР за Тайван и на износа от Тайван за Съюза на соларни елементи и модули след започването на първоначалното разследване през 2012 г. и налагането на действащите мерки през 2013 г. представляват промяна в схемите на търговия между горепосочените държави, от една страна, и Съюза — от друга.
 2.5.3. Естество на практиката на заобикаляне в Тайван
 (59)
 В съответствие с член 23, параграф 3 от основния регламент промяната в схемите на търговия трябва да произтича от практика, процес или дейност, за които няма достатъчно основание или икономическа обосновка, различна от налагането на митото. Практиката, процесът или дейността включват, inter alia, изпращането на продукта, предмет на мерките, през трети държави.
 Претоварване
 (60)
 Вносът на продукта, предмет на разследването, в Съюза, съставлява повече от 38 % от общия обем на вноса от Тайван през разследвания период според докладваното в COMEXT. Вносът на елементи в Съюза от страна на неоказалите съдействие дружества представлява 11 % от общия обем на вноса на елементи от Тайван през същия период. Вносът на модули в Съюза от страна на неоказалите съдействие дружества представлява 64 % от общия обем на вноса на модули от Тайван според докладваното в COMEXT.
 (61)
 За всички производители на елементи, които оказаха съдействие при разследването, бе установено, че са действителни производители. Същевременно, както е посочено в съображение 56, износът на елементи с китайски произход от тайванските ЗСТ в Съюза съставлява само 2 % от тайванския внос на модули в Съюза според докладваното в COMEXT през 2014.
 (62)
 Освен това, както е обяснено в съображение 81, за някои дружества в Тайван бе установено, че внасят пластови соларни модули (известни също като пластови соларни панели) в своите митнически складове и че поне някои от тези пластови соларни панели са били декларирани като соларни елементи. Пластовият соларен модул е почти готов модул, съдържащ 60 или 72 елемента. За да се направи соларен модул от пластов модул трябва да се извърши само една основна операция по комплектоване, т.е. да се прикачи алуминиева рамка и да се


text:
добави съединителна кутия. Ето защо пластовият соларен модул следва да декларира като соларен модул. Това означава, че поне част от китайските елементи, внесени в тайванските зони за свободна търговия и митнически складове, в действителност са били пластови соларни модули и е трябвало да бъдат декларирани като модули.
 (63)
 Както е посочено в съображение 55, износът на модули, първоначално с китайски произход от тайванските ЗСТ, съставлява най-малко 24 % от общия тайвански износ на модули за ЕС. Модулите са крайният продукт и китайските модули не могат да се продават в Тайван; следователно единствената вероятна цел на вноса им в Тайван трябва да е била претоварване. Поради това Комисията стига до заключението, че голяма част от модулите, изпратени от КНР, трябва да е била претоварена през Тайван за Съюза.
 (64)
 Освен това през 2014 г. OLAF започна разследване във връзка с предполагаемо претоварване на соларни елементи и модули през Тайван. Посоченото разследване все още продължава.
 (65)
 Освен това по същото време органите на Тайван са провели разследвания във връзка с предполагаеми практики на заобикаляне и са стигнали до заключението, че няколко дружества, основно търговци, са извършвали измами чрез подправяне на произхода на соларните модули.
 (66)
 Следователно с оглед на гореизложеното съществуването на претоварване на продукта, предмет на разследването, от Тайван се потвърждава.
 2.6. Липса на достатъчно основание или икономическа обосновка, различна от налагането на изравнителното мито
 (67)
 Разследването не установи достатъчно основание или икономическа обосновка за операциите за претоварването освен желанието да се избегнат действащите мерки, наложени върху соларните елементи и модули с произход от КНР. Не бяха установени други елементи, освен митото, които да могат да се разглеждат като компенсация за разходите за претоварване или внос и реекспорт на кристални силициеви фотоволтаични елементи или модули, по-специално по отношение на транспортирането и повторното натоварване от КНР през Малайзия и Тайван.
 2.7. Доказателства за субсидиране
 (68)
 Както е посочено в Регламент за изпълнение (ЕС) No 1239/2013, за китайските производители износители бе установено, че се ползват от редица схеми за субсидиране, предоставени от правителството на КНР, както и от регионални и местни власти в КНР. Впоследствие prima facie доказателствата показаха, че производителите на разглеждания продукт в КНР вероятно ще продължат да се ползват от редица субсидии. Поради това на 5 декември 2015 г. бе започнато преразглеждане с оглед на изтичане на срока на действие на мерките (11). Нито един производител износител от КНР, или друга заинтересована страна не предоставиха доказателства за противното. Поради това се стигна до заключението, че внасяният продукт, предмет на разследването, все още се ползва от схеми за субсидиране.
 2.8. Възпрепятстване на коригиращия ефект на изравнителното мито
 (69)
 За да се прецени дали внесените продукти са възпрепятствали, по отношение на количествата и цените, коригиращия ефект на действащите мерки върху вноса на кристални силициеви фотоволтаични модули и елементи от вида, използван в кристалните силициеви фотоволтаични модули с произход от КНР, проверените данни, предоставени от оказалите съдействие производители износители, данните от COMEXT и базата данни по член 24, параграф 6 бяха използвани като най-надеждни налични данни във връзка с количествата и цените на


text:
износа, осъществяван от неоказалите съдействие дружества. Така определените цени бяха сравнени с равнището на цените, при което се отстранява вредата и което беше установено за производителите от Съюза в съображение 415 от първоначалния регламент.
 (70)
 В количествено изражение увеличението на вноса от Малайзия и Тайван беше оценено като значително. Предполагаемото потребление на Съюза през ОП дава сходни индикации за значимостта на този внос. По отношение на пазарния дял модулите, внесени в Съюза от неоказали съдействие дружества и от дружествата, за които бе установено, че заобикалят мерките през Малайзия, съставляват 9 % от потреблението на модули в Съюза. Модулите, внесени в Съюза от неоказали съдействие дружества и от дружествата, за които бе установено, че заобикалят мерките през Тайван, съставляват 7 % от потреблението на модули на Съюза. Елементите, внесени в Съюза от неоказали съдействие дружества в Тайван, съставляват 3 % от потреблението на Съюза.
 (71)
 Сравнението между равнището на отстраняване на вредата, установено в първоначалния регламент, и среднопретеглената експортна цена свидетелства за наличието на продажби на значително занижени цени.
 (72)
 Поради това беше направено заключението, че коригиращият ефект на действащите мерки е възпрепятстван както по отношение на количествата, така и по отношение на цените.
 3. МЕРКИ
 (73)
 Предвид гореизложеното се стигна до заключението, че окончателното изравнително мито, наложено върху вноса на кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели, с произход от КНР, е било заобикаляно чрез претоварване през Малайзия и Тайван.
 (74)
 В съответствие с член 23, параграф 1 от основния регламент обхватът на действащите мерки, наложени върху вноса на разглеждания продукт с произход от КНР, следва да бъде разширен, за да включва вноса на същия продукт, изпращан от Малайзия и Тайван, независимо дали е с деклариран произход от Малайзия и Тайван.
 (75)
 Мярката, чийто обхват трябва да бъде разширен, е мярката, установена в член 1, параграф 2 от Регламент за изпълнение (ЕС) No 1239/2013 за „всички други дружества“, а именно окончателно изравнително мито в размер на 11,5 %, приложимо към нетната цена франко граница на Съюза преди обмитяване.
 (76)
 В съответствие с член 23, параграф 3 и член 24, параграф 5 от основния регламент, в които се предвижда мерките с разширен обхват да се прилагат към внос, който при влизане в Съюза е подлежал на регистрационен режим съгласно регламента за започване на разследване, митата следва да се събират върху регистрирания внос на кристални силициеви фотоволтаични модули и ключови компоненти, изпращан от Малайзия и Тайван.
 4. ИСКАНИЯ ЗА ОСВОБОЖДАВАНЕ
 (77)
 Четиринадесет дружества в Малайзия заявиха интереса си, от които девет предоставиха отговори на въпросника и поискаха освобождаване от евентуалните мерки с разширен обхват в съответствие с член 23, параграф 6 от основния регламент. Едно дружество предостави отговор, който съдържаше твърде много пропуски, и не отговори своевременно на писмото с искане за допълнителна информация, така че Комисията отхвърли искането на дружеството. Комисията извърши проверки на място в помещенията на осем дружества.
 (78)
 Двадесет и осем групи дружества или дружества в Тайван заявиха своя интерес, от които едно дружество уведоми Комисията, че


text:
е преустановило дейността си. Едно дружество уведоми Комисията, че не е осъществявало продажби за Съюза и следователно не отговаря на условията за освобождаване. Останалите 26 дружества предоставиха отговори на въпросника и поискаха освобождаване от евентуалните мерки с разширен обхват в съответствие с член 23, параграф 6 от основния регламент. Както е обяснено в съображение 10 по-горе, три от тайванските дружества, които предоставиха отговори на въпросника, нямат производствени активи, и поради тази причина Комисията отхвърли искането им. Ето защо Комисията извърши проверки на място в помещенията на 23 групи дружества или дружества.
 (79)
 За трите дружества в Малайзия и трите дружества в Тайван, които бяха проверени, бе установено, че са предоставили невярна или подвеждаща информация. В съответствие с член 28, параграф 4 от основния регламент тези дружества бяха уведомени за намерението предоставената от тях информацията да не бъде взета предвид и за това, че ще се прилагат „наличните факти“, като им бе даден срок, в който да предоставят допълнителни разяснения („писмо по член 28“). Тези писма съдържат конкретна информация за това кои части от предоставената от тези дружества информация Комисията възнамерява да не се вземе предвид. Две тайвански дружества не отговориха на писмото по член 28. Поради това Комисията не взе предвид информацията, както бе заявено. Трите дружества в Малайзия отговориха, но не разсеяха опасенията на Комисията поради изложените по-долу причини. И по отношение на тези дружества Комисията не взе предвид информацията, както бе заявено. Едно тайванско дружество отговори и предостави допълнителна информация, която Комисията прие, както е посочено в съображение 107.
 (80)
 Други разследващи органи в Съюза, като OLAF и националните митнически органи, понастоящем също проучват вноса в Съюза на тези пет дружества. С цел да се защитят тези текущи разследвания е важно да не разпространява информация, която би позволила на трети страни да направят връзка между констатациите в следващите съображения и определено дружество. Ето защо Комисията не е уточнила за кое дружество се отнасят дадени констатации. Вносителите, които са закупили продукта, предмет на разследването, от тези дружества и биха желали да разберат какво точно е положението на техния доставчик, може да се свържат директно със своя доставчик или с Комисията с цел по-подробна информация.
 (81)
 За целите на настоящото разследване бяха установени следните подробности: за две от посочените три дружества в Тайван бе установено, че внасят пластови соларни модули от КНР, което те не са упоменали в отговорите си на въпросника. Едно от тези дружества призна в хода на проверката на място, че в своя отговор на въпросника са докладвали този внос като внос на соларни елементи от КНР. Това дружество също така е отчело въпросния внос като соларни елементи в митническата си декларация. И за двете тайвански дружества бяха открити документи, които ясно показват, че те са реекспортирали пластови соларни модули от КНР за Съюза.
 (82)
 Тези две дружества в Тайван не предоставиха допълнителни уточнения в отговор на писмото по член 28, параграф 4 предвид факта, че изобщо не отговориха (вж. съображение 81 по-горе).
 (83)
 Поради причините, изложени по-горе в съображения 81—82, както и предвид констатациите във връзка


text:
с промяната в схемите на търговия и практиките на претоварване, както е посочено в раздел 2 от настоящия регламент — достатъчни поотделно сами по себе си, за тези дружества бе установено, че участват в практики по заобикаляне и не може да им бъде предоставено освобождаване в съответствие с член 23, параграф 6 от основния регламент.
 (84)
 За следните три дружества от Малайзия, както е обяснено по-долу, бяха използвани наличните факти в съответствие с член 28, параграф 1 от основния регламент поради следните причини.
 (85)
 Едно малайзийско дружество докладва в своя отговор на въпросника, че е закупувало соларни елементи в КНР, като уточни, че модулите с китайски елементи са били транспортирани до пазари, различни от този на Съюза. Това дружество обаче не можа да докаже, че е закупило достатъчно количество елементи извън КНР, което да му даде възможност да произвежда същото количество соларни модули, което е изнасяло за Съюза. В хода на проверката на място бе установено, че това дружество е внасяло пластови соларни модули от КНР, които то е декларирало с невярно съдържание като внос на слънцезащитно стъкло. За това дружество също така бе установено, че не разполага с достатъчно производствен капацитет за производство на количествата от продукта, предмет на разследването, които е изнасяло. За това дружество бе е установено и че има връзки с китайско дружество, извършващо дейност в областта на фотоволтаичната дейност.
 (86)
 В отговора си на писмото по член 28, параграф 4 малайзийското дружество оспори факта, че е изнасяло модули с китайски елементи за Съюза. Те твърдяха, че са изнасяли модули с елементи от Южна Корея за Съюза, които обаче са били ламинирани в Китай. Дружеството също така отговори, че е направило поръчка за въпросното „пластово стъкло“, тъй като е имало проблем във връзка с качеството с техния ламинатор. Както е посочено по-горе обаче, това е декларирано с невярно съдържание като слънцезащитно стъкло. Освен това дружеството не беше в състояние да докаже, че е закупило достатъчно елементи в Южна Корея за всички модули, които е изнесло за Съюза.
 (87)
 Дружеството също така заяви, че е имало промяна в собствеността от април 2014 г. насам. Тази промяна на собствеността обаче не променя факта, че съществуват връзки между малайзийските и китайските дружества, а именно че основният доставчик на суровини на малайзийското дружество е продължил да бъде китайският производител на модули.
 (88)
 Ето защо разясненията, дадени от дружеството в отговор на писмото по член 28, параграф 4, не бяха от такова естество, че да доведат до промяна в констатацията, че те са реекспортирали пластови соларни модули от КНР за Съюза и че поне в някои от модулите, изнасяни за ЕС, са използвани китайски елементи.
 (89)
 С оглед на констатациите във връзка с промяната в схемите на търговия и практиките на претоварване, както е посочено в раздел 2, и констатациите, изложени в съображения 85—88 по-горе — достатъчни поотделно сами по себе си, освобождаването, поискано от това малайзийско дружество, не можеше да бъде предоставено в съответствие с член 23, параграф 6 от основния регламент.
 (90)
 За друго дружество в Малайзия бе установено,


text:
че не разполага с достатъчно производствен капацитет за производство на изнесените от него количества от продукта, предмет на разследването. Същото дружество не представи трудови договори за наетите лица; ето защо не беше в състояние да докаже, че е имало наети лица през разследвания период. Това дружество не представи договори за закупуване на машини за производство на соларни модули. То също така не е оповестило отношенията си с един китайски производител износител и закупуването на продукта, предмет на разследването, от свързаното дружество. Освен това дружеството е предоставило документи, в които са посочени различни дати на основаване. Разследването разкри, че това дружество е създадено през 2013 г., т.е. след започването на първоначалните антидъмпингови и антисубсидийни разследвания, като скоро след май 2015 г., т.е. след налагането на регистрационен режим върху малайзийските модули, то е преустановило производството.
 (91)
 В своя отговор на писмото по член 28, параграф 4 дружеството твърдеше, че повечето малки дружества в Малайзия не сключват трудови договори с наетите си лица. Освен това те заявиха, че разполагат с достатъчен капацитет за производство на твърдяните количества. Дружеството също така заяви, че са наемали лица в сферата на продажбите от китайско дружество, но не са имали официални връзки с него. Тези допълнителни разяснения не бяха от такова естество, че да доведат до промяна на изложените по-горе заключения. По-конкретно дружеството не е доказало, че е в състояние да произведе изнасяните количества. Освен това съществува значително разминаване между количеството внесени елементи, отчетени от дружеството, и количеството на елементите, отчетени от неговия доставчик. Също така фактът, че те наемат персонал от китайското дружество потвърждава връзките, установени с китайското дружество.
 (92)
 С оглед на констатациите във връзка с промяната в схемите на търговия и практиките на претоварване, както е посочено в раздел 2, и констатациите, изложени в съображения 90 и 91 по-горе — достатъчни поотделно сами по себе си, освобождаването, поискано от това малайзийско дружество, не беше предоставено, в съответствие с член 23, параграф 6 от основния регламент.
 (93)
 Друго дружество в Малайзия е създадено през 2013 г., т.е. след започването на първоначалните антидъмпингови и антисубсидийни разследвания; то започва да продава модули от декември 2013 г. насам, т.е. веднага след налагането на окончателното антидъмпингово мито и изравнително мито с първоначалния регламент. През ОП дружеството е произвеждало поликристални фотоволтаични модули от елементи, основно внасяни от Тайван. Това дружество изглежда е тясно свързано с китайско дружество, от което е бил приет ангажимент, като приемането на ангажимента впоследствие е оттеглено поради нарушения (12). Първо, генералният мениджър на малайзийското дружество преди това е заемал ръководна длъжност в китайското дружество. Второ, в много случаи елементите са били първоначално закупувани посредством китайското дружество и/или други китайски дружества, след което елементите са били физически транспортирани от трета държава (главно от Тайван) за КНР, преди очевидно да бъдат транспортирани до дружеството със седалище в Малайзия. Трето, повечето модули, продавани на трети държави през ОП, са продавани на дружество от САЩ, което е свързано с китайското дружество. Четвърто, законният представител на китайското дружество е присъствал по време на разследването на място на малайзийското дружество. Пето, образците